Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
3 Jino linoka+ alungulukile chikuma kuhambakana tunyama vamuchipapa vosena vaze atengele Yehova Kalunga. Ngocho ambile kuli pwevo ngwenyi: “Uno Kalunga nambe chikupu ngwenyi kamwatela kulya kumitondo yoseneyi yili mumilembako nyi?”+
2 Kaha pwevo ambile kuli linoka ngwenyi: “Tunahase kulya tuhu kumihako yamitondo yosena yili mumilemba.+
3 Oloze kumihako yamutondo uze uli mukachi kamilemba,+ Kalunga nambe ngwenyi, ‘Kamwatela kulyakoko, chipwe kukwatako, mokomoko namufwa.’”
4 Kaha linoka ambile kuli pwevo ngwenyi: “Kufwa kamweshi kufwako.+
5 Mwomwo Kalunga natachikiza ngwenyi halikumbi lize namukalyako, meso enu nawakatona, kaha namukapwanga nge Kalunga, kaha namukatachikizanga kuwaha nakupihya.”+
6 Ngocho uze pwevo amwene ngwenyi mutondo unawahe kulya, ngwenyi wamwaza kuutala nameso, himutondo mwevwila mutu kuwaha. Kaha aheleleko kumihako yawo, alile.+ Kufumaho ahanyineko nawa lunga lyenyi omu vapwile hamwe, kaha alile.+
7 Kaha meso avo vosena vavali atonene, vatachikijile jino ngwavo vali uselesele. Shikaho vatongele mafwo amukuyu nakuvwala.+
8 Kutwala muze, vevwile lizu lyaYehova Kalunga omu apwile nakutambuka mumilemba halwola kwaunjile. Kaha uze lunga napwevo lyenyi vachinyine Yehova Kalunga nakuswama mumitondo yapwile mumilemba.
9 Kaha Yehova Kalunga asanyikilenga lika uze lunga ngwenyi: “Uli kulihi?”
10 Kutwala muze uze lunga ambile ngwenyi: “Ngwevwanga lizu lyove mumilemba, kaha ngwevwanga woma mwomwo ngwapwanga uselesele, ngocho ngwaswamanga.”
11 Kalunga ambile ngwenyi: “Iya nakulweze ngwenyi uli uselesele?+ Unali lyehi kumutondo uze ngwakulwezele ngwami kanda ukalyakoko nyi?”+
12 Uze lunga ambile ngwenyi: “Ou pwevo wanguhanyine kupwa nenyi, ikiye anguhananga muhako wakumutondo, kaha ngwalyanga.”
13 Kaha Yehova Kalunga ambile kuli pwevo ngwenyi: “Ikaze unalingila chuma kanechi?” Pwevo akumbulwile ngwenyi: “Linoka ikiye angutangisanga, kaha ngwalyanga.”+
14 Kaha Yehova Kalunga ambile kuli linoka+ ngwenyi: “Hakuwana nge unalingi chumechi, unapu jino uwakwangula kuhambakana vimuna vosena natunyama vamuchipapa vosena. Nautambukilanga hajimo lyove, kaha naulyanga lukungu hamakumbi osena akuyoya chove.
15 Nanguhaka kole+ mukachi kove+ napwevo,+ namukachi kamuka-tanga yove+ namuka-tanga yenyi.+ Ikiye mwakachika mutwe wove,+ kahove naukatota kukakukunya kenyi.”+
16 Kaha ambile kuli pwevo ngwenyi: “Nangutohwesa chikuma misongo yakwimita chove. Nawivwanga kukola hakusema vana, kaha naukajikanga muchima wove hali lunga lyove, kaha ikiye mwakuyulanga.”
17 Kaha ambile kuli Alama ngwenyi: “Hakuwana nge unevwilila mulizu lyapwevo lyove nakulya kumutondo uze ngwakulwezele+ ngwami, ‘Kawatela kulyakoko,’ shikaho mavu nawapwanga akwangula mwomwo yayove.+ Kaha hamakumbi osena akuyoya chove mumonanga luyando hakuwananga vyakulya.+
18 Hamavu nahasokanga mingonga namituvapoko, kaha naulyanga vyuma vyakusokaho.
19 Kulya chove nauchilyanga namavule akumeso ove, palanga nomu naukakinduluka cheka kumavu, mwomwo kukiko vene wafumine.+ Mwomwo unapu ulukungu, kaha naukakinduluka cheka kulukungu.”+
20 Kufumaho Alama alukile pwevo lyenyi ngwenyi, Eve, mwomwo ikiye mwakapwa naye yavosena vaze navayoyanga.+
21 Kaha Yehova Kalunga atungilile Alama napwevo lyenyi uvwalo wausuku wavilambu nakuvavwika.+
22 Jino Yehova Kalunga ambile ngwenyi: “Mutu napu jino nganomu twapwa etu hakutachikiza kuwaha nakupihya.+ Ngocho, hakusaka kumuhonesa kuhela muhako kumutondo wakuyoya,+ nakulya nakuyoya haya myaka yosena,—”
23 Shikaho Yehova Kalunga amuhangile mumilemba yaEtene,+ mangana alimenga hamavu haze vamufumishile.+
24 Ngocho ahangile uze mutu mumilemba yaEtene, kaha ahakile vakeluve+ kumututuko wamilemba kana, napoko yamukwale yakukwata mulangi yize yajingwomwokelenga nakulama jila yakuya kumutondo wakuyoya.
Share
Share
NEW WORLD TRANSLATION OF THE HOLY SCRIPTURES (2013 REVISION)
Kuputuka 3
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn mri_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang cjk_Latn fij_Latn cjk_Latn eng_Latn